Raġel qed jinżamm arrestat u skont rapporti l-anzjani li nqatlu huma ommu u zitu Raġel qed jinżamm arrestat wara li allegatament qatel żewġ anzjani b'daqqiet ta' sikkina f'residenza fil-Għargħur. Skont rapporti, l-anzjani li nqatlu huma l-omm u z-zija tal-akkużat. Il-każ seħħ għall-ħabta tas-6:00am, fi Triq Fidiel Zarb biż-żewġ anzjani jinstabu feruti fil- washroom tar-residenza. Waħda mill-anzjani, li kellha 71 sena ttieħdet immedjatament l-isptar għall-kura, fejn kienet iċċertifikata li tinsab fil-periklu tal-mewt. Din l-istess anzjana tilfet ħajjitha ftit wara. L-anzjana l-oħra, li kellha 74 sena, kienet iċċertifikat mejta fuq il-post. Jidher, li meta r-raġel ta' 42 sena, instab mill-Pulizija, huwa kien mimli d-demm u ma wera l-ebda reżistenza għall-arrest. Dwar il-każ infetħet Inkjesta Maġisterjali.